ALAQUÀS CELEBRA L'ACTE DE RECONEIXEMENT A LES COMUNITATS EDUCATIVES 2024
06/06/2024

# ALAQUÀS CELEBRA L'ACTE DE RECONEIXEMENT A LES COMUNITATS EDUCATIVES 2024

*   06/06/2024
*   [Educació](/categoria/10/0/educacio)
*   [Imprimir](#)
*   Compartir
*    https://www.alaquas.org/documento.asp?id\_do=22058

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F22058%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20CELEBRA%20L%27ACTE%20DE%20RECONEIXEMENT%20A%20LES%20COMUNITATS%20EDUCATIVES%202024)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/22058/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2024/2/22058/06062024whatsapp_image_2024-06-06_at_09_46_06_1__Form_4.jpg)](https://www.alaquas.org/ficheros/documentos/2024/2/22058/06062024whatsapp_image_2024-06-06_at_09_46_06_1__Form_10.jpg "<a href='https://www.alaquas.org/ficheros/documentos/2024/2/22058/06062024whatsapp_image_2024-06-06_at_09_46_06_1__Form_10.jpg' target=_blank><i class='fa fa-external-link' aria-hidden='true'></i>.ALAQUÀS CELEBRA L'ACTE DE RECONEIXEMENT A LES COMUNITATS EDUCATIVES 2024</a>")

L'Ajuntament d'Alaquàs reconeix l'esforç realitzat aquest últim any per l'alumnat, pel personal que es jubila i per les AMPA dels centres escolars.

El Castell d’Alaquàs va acollir ahir dimarts 5 de juny l’acte de Reconeixement a les Comunitats Educatives en el qual l’Ajuntament d’Alaquàs homenatja de manera pública a l’alumnat destacat pels resultats acadèmics així com també al personal dels centres educatius que enguany ha arribat al final de la seua tasca docent. A més, per primera vegada es va realitzar un reconeixement especial a les AMPA dels centres educatius. 

En l’acte va estar present l’Alcalde d’Alaquàs, Toni Saura i la Regidora d’Educació, Marian Espert. El primer edil va felicitar totes les persones reconegudes i va recordar que “tot en la ciutat educa i l’educació és el nexe de canvi i el motor de canvi d’una societat. Reivindiquem la importància del treball comunitari ben fet, la importància de l’educació per a la convivència, per a la igualtat d’oportunitats i per a la justicia social. Hui eixe és el nostre compromís comú”.  

L’acte, que es va iniciar amb la lectura d’un poema del poeta valencià Vicent Andrés Estellés a càrrec d’alumnes del Centre Formació de Persones Adultes i UNPÀS, va ser retransmés pel Facebook Som Alaquàs i traduït a la llengua de signes

En primer lloc es va retre homenatge al personal de la comunitat educativa que arriba a la seua jubilació aquest curs. De l’IES Doctor Faustí Barberà, van ser reconegudes Rosa Fabra i Gema Carramiñana Martínez. Del CC Olivar II, Carmen Francisca Peiró MontesinosI, Agustí Escrihuela Arlandis i Maria Magdalena Peñaranda Huerta. De l’IES Clara Campoamor, Josefa Regina López Vila, Justo Muñiz Ferrando i Marian Espert Bosch.

A continuació es va realitzar el reconeixement a l’alumnat de les etapes d’educació primària i secundària del curs 2022-2023 que han rebut menció honorífica per haver superat cada etapa educativa amb èxit, obtenint un resultat extraordinari: Sara Castillo Cervera, Sergio Jimeno Pérez i Álvaro Martínez Gil del CC Olivar I; Claudia Collado Navarro, María Mendoza Chinesta del CC Madre Josefa Campos. Andrea Peris Granero, Byron Alexander Tobar Salguero i David Vidal Martínez del CEIP Amparo Alabau; Andrea Monter Torres, Jimena Lucas Sánchez i Olga Vila Tomás del CEIP Bonavista; Carla Ortí Gómez i Albert Sanz Ortiz del CEIP Vila d’Alaquàs; Ainara Salguero Peralta, Gonzalo Cabanes Coloma i Ainara Centeno Espinosa del CEIP Sanchis Almiñano; Iker Benítez Fernández, Yifei Liu  i Gonzalo Canós Aguilar, del CEIP Ciutat de Cremona.

Del cicle de secundària van rebre reconeixement, Carolina Álvarez Domínguez, Víctor Tárrega González i Maria Dolores Valcárcel Sánchez del CC Madre Josefa Campos; Álvaro Montoya Amores del CC Olivar II; Diego Javaloyes Torrella, Candela Tanco Sánchez i Nerea Zafra Martínez de l’IES Clara Campoamor; i Alberto Galán Caballero, de l’IES Doctor Faustí Barberà.

A continuació es va realitzar un reconeixement a les AMPA de tots els centres educatius d’Alaquàs.En representació de totes va intervindre Jaume Sánchez Juárez, que va destacar la importància del treball que realitza la comunitat educativa i “el treball en conjunt de totes les i alumnes d’Alaquàs” i va donar les gràcies de manera especial “a totes les mares i pares que han treballat per les AMPA de tots els centres educatius”.